Temeljem članka 8. Statuta Ekonomskog fakulteta – Zagreb, Fakultetsko vijeće na sjednici održanoj 27. lipnja 2023. godine, donijelo je sljedeću,

**O D L U K U**

**o studentskim participacijama i naknadama za akademsku godinu 2023./2024.**

**Članak 1.**

Redoviti studenti koji su u trenutku upisa više godine u prethodnoj akademskoj godini stekli najmanje 55 ECTS bodova oslobođeni su plaćanja participacije.

Redoviti studenti s utvrđenim invaliditetom od 60% ili više za ostvarivanje ovih prava trebaju steći najmanje 30 ECTS bodova u prethodnoj akademskoj godini.

Redoviti studenti koji su u trenutku upisa više godine u prethodnoj akademskoj godini stekli između 30 (uključivo) i 54 (uključivo) ECTS boda, plaćaju iznos od 15,93 eura po nepoloženom ECTS bodu.

Redoviti studenti koji su u trenutku upisa više godine u prethodnoj akademskoj godini stekli manje od 30 ECTS bodova, plaćaju puni iznos participacije od 955,60 eura.

Redoviti studenti državljani EU članica participiraju u troškovima studija kao i redoviti studenti državljani Republike Hrvatske.

Redoviti studenti koji nemaju uvjet za upis u višu godinu studija, upisuju dopis kolegija sa više godine, ali tako da njihove ukupne studijske obveze u toj akademskoj godini ne prelaze 60 ECTS-a (odnosno 30 ECTS-a po semestru), a studentsku participaciju plaćaju sukladno ostvarenim ECTS bodovima.

**Bachelor Degree in Business/ Bachelor Degree in Economics**

* Studenti koji upisuju II., III. i IV. godinu sveučilišnog prijediplomskog studija Bachelor Degree in Business/Bachelor Degree in Economics, plaćaju puni iznos participacije od 3.716,24 eura;
* Studenti koji su ponavljali I., II., ili III., godina sveučilišnog prijediplomskog studija Bachelor Degree in Business/Bachelor Degree in Economics, a po prvi put upisuju IV., godinu studija i tom prilikom za dopis imaju manje od 30 ECTS-a (u oba semestra) plaćaju iznos od 61,98 eura po nepoloženom bodu.
* Redoviti i izvanredni studenti I., II., i III. godine koji nemaju uvjete za upis više godine upisuju dopis kolegija sa više godine studija, ali tako da njihove ukupne studijske obveze u toj akademskoj godini ne prelaze 60 ECTS-a (odnosno 30 ECTS-a po semestru) i uplaćuju puni iznos participacije od 3.716,24 eura;
* Redoviti i izvanredni studenti IV. godine sveučilišnog prijediplomskog studija Bachelor Degree in Business/Bachelor Degree in Economics, koji su odslušali IV. godinu studija, a nisu završili studij do 30. rujna 2023. godine, plaćaju iznos od 61,98 eura po preostalom nepoloženom ECTS bodu;
* Studenti koji upisuju II., III. i IV. godinu Bachelor Degree in Business/Bachelor Degree in Economics, a imaju prosjek ocjena 5.0 i položene sve ispite iz prethodnih godina, oslobođeni su plaćanja studentske participacije.

**Managerial Informatics, Management, Marketing, Leadership, Trade and International Business i Economics**

* Svi studenti koji upisuju I. godinu sveučilišnog diplomskog studija Managerial Informatics, Management, Marketing, Leadership, Trade and International Business i Economics, plaćaju puni iznos participacije od 3.716,24 eura;
* Svi studenti I. godine sveučilišnog diplomskog studija Managerial Informatics, Management, Marketing, Leadership, Trade and International Business i Economics (studij na engleskom jeziku), koji su odslušali I. godinu studija, a nisu završili studij do 30. rujna 2023. godine, plaćaju iznos od 61,98 eura po preostalom nepoloženom ECTS bodu.

**Strani studenti - sve razine studija**

* Studenti strani državljani za jednu studijsku godinu plaćaju iznos od 2.189,93 eura;
* Strani državljanin – gost student koji upisuje jedan semestar plaća iznos od 1.094,96 eura;
* Studenti strani državljani upisani u statusu gosta studenta plaćaju iznos od 36,50 eura po ECTS bodu;
* Studenti strani državljani koji nemaju uvjet za upis više godine, upisuju dopis predmeta sa više godine studija, ali tako da njihove ukupne studijske obveze u toj akademskoj godini ne prelaze 60 ECTS-a (odnosno 30 ECTS-a po semestru) i plaćaju puni iznos participacije od 2.189,93 eura;
* Studenti strani državljani, koji su odslušali IV. i V. godinu studija, a nisu završili studiji do 30. rujna 2023. godine, plaćaju iznos od 36,50 eura po preostalom nepoloženom ECTS bodu;

**Studenti – gosti (hrvatski državljani)**

* Studenti – gosti (hrvatski državljani) za jednu studijsku godinu plaćaju iznos 955,60 eura;
* Studenti – gosti (hrvatski državljani) koji upisuju jedan semestar plaćaju iznos 477,80 eura;
* Student – gost (hrvatski državljanin), koji upisuje pojedinačni predmet plaća iznos od 15,93 eura po ECTS bodu.

**Ostale naknade:**

* Redoviti studenti III. godine stručnog prijediplomskog studija, IV. godine sveučilišnih prijediplomskih studija, V. godine integriranih studija, II. godine stručnih diplomskih studija i I. godine sveučilišnih diplomskih studija koji su odslušali, a nisu završili studij do 30. rujna 2023. godine, plaćaju iznos od 15,93 eura po preostalom nepoloženom ECTS bodu;
* Izvanredni studenti III. godine stručnog prijediplomskog studija, IV. godine sveučilišnih prijediplomskih studija, V. godine integriranih studija, II. godine stručnog diplomskog studija i I. godine sveučilišnih diplomskih studija koji su odslušali, a nisu završili studij do 30. rujna 2023.godine, plaćaju iznosu od 15,93 eura po preostalom nepoloženom ECTS bodu;
* Studenti koji su sudjelovali u studentskim razmjenama (u akademskoj 2022./2023. godini) koje je odobrilo matično visoko učilište, imaju pravo na produljenje prava na subvenciju (u akademskoj 2023./2024. godini) za razdoblje koje odgovara vremenu trajanja razmjene, bez uplate participacije;
* Studenti sveučilišnih diplomskih studija koji su upisali kolegije razlike, a akademske 2023./2024. godine upisuju ponavljanje I. godine, predmete razlike plaćaju 15,93 eura po nepoloženom ECTS bodu;
* Studenti koji su diplomirali na stručnom prijediplomskom studiju Ekonomskog fakulteta – Zagreb i molbom zatražili nastavak studija na sveučilišnom integriranom prijediplomskom i diplomskom studiju Ekonomskog fakulteta – Zagreb, plaćaju naknadu za upis u III. godinu sveučilišnog integriranog prijediplomskog i diplomskog studija u akademskoj godini 2023./2024., u iznosu od 955,60 eura i upisuju se u statusu izvanrednog studenta. Naknada za kolegije razlike se u prvoj godini prelaska ne plaća, a nakon toga se naplaćuje 15,93 eura po nepoloženom ECTS bodu,
* Studenti koji su diplomirali na stručnom prijediplomskom studiju drugog visokog učilišta i molbom zatražili prijelaz na sveučilišni integrirani prijediplomski i diplomski studij Ekonomskog fakulteta – Zagreb, plaćaju naknade za upis u III. godinu sveučilišnog integriranog prijediplomskog i diplomskog studija u akademskoj godini 2023./2024., u iznosu od 955,60 eura i upisuju se u statusu izvanrednog studenta. Naknada za kolegije razlike plaćaju u iznosu od 39,82 eura po kolegiju;
* Redoviti i izvanredni studenti IV. godine sveučilišnog prijediplomskog studija koji su odslušali, a nisu završili studij zaključno do 30. rujna 2023. godine, a izvršili su prijelaz sa stručnog na sveučilišni prijediplomski studij, plaćaju naknadu za kolegije razlike u akademskoj 2023./2024. godini u iznosu od 15,93 eura po nepoloženom ECTS bodu.
* Redoviti i izvanredni studenti koji su nakon završetka stručnog prijediplomskog studija prešli na sveučilišni integrirani prijediplomski i diplomski studij, a nisu završili studij zaključno do 30. rujna 2023. godine, plaćaju naknadu za kolegije razlike u akademskoj 2023./2024. godini u iznosu od 15,93 eura po nepoloženom ECTS bodu.
* Studenti razlikovne godine koji su odslušali, a nisu završili studij do 30. rujna 2023. godine, plaćaju iznos od 15,93 eura kn po preostalom nepoloženom ECTS bodu;
* Studenti III. godine preddiplomskog sveučilišnog studija Poduzetništvo u Bjelovaru koji nisu završili studij do 30. rujna 2023. godine, plaćaju iznos od 19,91 eura po preostalom nepoloženom ECTS bodu;
* Naknada za upis kolegija na engleskom jeziku 200,00 eura (BDIB);
* Naknada za izdavanje duplikata ili prijepisa indeksa 100 eura;
* Naknada za troškove promocije: izrada futrola, mapa i svečanih kapa te najam svečanih toga 66,36 eura;
* Naknada za troškove prvog upisa na Fakultet 66,36 eura,
* Naknada za troškove reguliranja upisa u više godine studija/ponavljanje godine 53,09 eura,
* Naknada za troškove ispisa sa Fakulteta 100 eura,
* Naknada za troškove povrata prekomjernih, odnosno krivo uplaćenih iznosa 10 eura;
* Naknada za naknadnu prijavu/odjavu ispita 30 eura,
* Naknada za naknadnu prijavu teme završnog rada 50 eura,
* Naknada za naknadno reguliranje semestra/godine 80 eura,
* Naknada za izdavanje duplikata diplome 80 eura;
* Naknada za izdavanje duplikata svjedodžbe 50 eura;
* Naknada za izdavanje duplikata dopunskih isprava 50 eura;
* Naknada za izdavanje prijepisa ocjena na hrvatskom jeziku 50 eura;
* Naknada za izdavanje prijepisa ocjena na engleskom jeziku 50 eura.

**Članak 3.**

Ova Odluka stupa na snagu danom donošenja, a primjenjuje se od 01. listopada 2023.godine.

**Napomena:**

Od plaćanja naknada izuzeto je Ministarstvo znanosti i obrazovanja i Sveučilište u Zagrebu.

Sve naknade plaćaju se unaprijed na IBAN račun Fakulteta broj: **HR0723600001101351242, OIB:27208467122** i kao naknade troškova obrazovanja oslobođene su plaćanja PDV-a.

**DEKANICA FAKULTETA**

**Prof. dr. sc. Sanja Sever Mališ**

Dostaviti:

1. Dekanatu Fakulteta

2. Tajništvu Fakulteta

3. Službi za financije i računovodstvo

4. Studentskoj referadi

5. Uredu za međunarodnu suradnju

6. Skriptarnici Fakulteta

7. Oglasnoj ploči Fakulteta

8. Izv. prof. dr. sc. Mirjani Hladiki, urednici web-a

9. Pisarnici Fakulteta